
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΤΕΤΑΡΤΟ Αρ. Φύλλου 1380 


ΠΕΡ ΙΕΧΟΜ ΕΝΑ 

ΑΠΟΦΑΣΕΙΣ 

Χωροθέτηση - παραχώρηση του αγκυροβολιού του¬ 


ριστικών σκαφών στον Εληό Σκοπέλου. 1 

ΠΡΟΣΚΛΗΣΕΙΣ 

Πρόσκληση κληρονόμων επικινδύνου κτίσματος στη 
Σπάρτη Ν. Λακωνίας. 2 

Α ΠΟΦΑΣΕΙ Σ 

Αριθ. 14346 (1) 


Χωροθέτηση - παραχώρηση του αγκυροβολιού τουρι¬ 
στικών σκαφών στον Εληό Σκοπέλου. 

Ο ΥΦΥΠΟΥΡΓΟΣ 
ΤΟΥΡΙΣΤΙΚΗΣ ΑΝΑΠΤΥΞΗΣ 

Έχοντας υπόψη: 

1. Τις διατάξεις του άρθρου 1 του ν.3270/2004 (Φ.Ε.Κ 
ΑΊ87) «Αρμοδιότητες του Υπουργείου Τουριστικής Ανά¬ 
πτυξης και θέματα τουρισμού». 

2. Τις διατάξεις του άρθρ. 34 του ν. 2160/1993 όπως 
αντικαταστάθηκε με τις διατάξεις της παρ. 7 άρθ. 27 
ν.2636/98 και συμπληρώθηκε με τις διατάξεις της παρ. 
2 του άρθρου 19 του ν.3049/2002. 

3. Τις διατάξεις του άρθρου 12 του π.δ. 149/19.8.2005 
«Οργανισμός του Υπουργείου Τουριστικής Ανάπτυξης» 
(ΦΕΚ 211/22.8.2005). 

4. Την υπ’ αριθμ. Υ25/2004 (ΦΕΚ Β' 516) απόφαση Πρω¬ 
θυπουργού «Σύσταση θέσης Υφυπουργού Τουρισμού 
στο Υπουργείο Τουρισμού». 

5. Τις διατάξεις του π.δ. 123/2004 (ΦΕΚ Α' 86) «Διορι¬ 
σμός Υπουργού, Αναπληρωτού Υπουργού και Υφυπουρ¬ 
γών». 

6. Την υπ’ αριθμ. 1153/20.4.2004 (ΦΕΚ Β' 591) κοινή από¬ 
φαση του Πρωθυπουργού και Υπουργού Τουρισμού περί 
ανάθεσης αρμοδιοτήτων στον Υφυπουργό Τουρισμού. 

7. Την υπ’ αριθμ. 165/16.6.2005 απόφαση του Πρωθυ¬ 
πουργού και του Υπουργού Τουριστικής Ανάπτυξης περί 
διορισμού Γενικού Γραμματέα του Υπουργείου Τουρι¬ 
στικής Ανάπτυξης. 

8. Την υπ’ αριθμ. 10165/29.11.2004 υπουργική απόφαση 
περί συγκρότησης Επιτροπής Τουριστικών Λιμένων του 

Υπουργείου Τουριστικής Ανάπτυξης, όπως τροποποιή¬ 
θηκε και ισχύει. 

9. Τα από 26.10.1999 και υπ’ αριθμ. 185/19.1.2000 αιτή¬ 
ματα. 

10. Το υπ’ αριθμ. Τ/386/28.1.2000 έγγραφο της Γ.Σ.Τ.Α. 
για συμπλήρωση του φακέλου μελέτης και ανάρτησης 
του αιτήματος. 

11. Την από 14.2.2000 και από 7.3.2000 υποβολή συ¬ 
μπληρωματικών στοιχείων του φακέλου μελέτης. 

12. Το υπ’ αριθμ. 1191/1.3.2000 έγγραφο του Λήμου Σκο¬ 
πέλου περί ανάρτησης του αιτήματος. 

13. Το υπ’ αριθμ. 542/202/00/354/8.3.2000 έγγραφο του 
Γενικού Επιτελείου Ναυτικού. 

14. Το υπ’ αριθμ. 2133.4/01/2000/15.2.2000 έγγραφο του 
Υ/Χ Σκιάθου. 

15. Το υπ’ αριθμ. 275/4.10.2000 έγγραφο της Εφορείας 
Εναλίων Αρχαιοτήτων. 

16. Το υπ’ αριθμ. 79/96 (ΦΕΚ 739/Δ/11.7.96) Προεδρικό 
Διάταγμα για «Καθορισμό των ορίων αιγιαλού και δη¬ 
μιουργία ζώνης παραλίας στη θέση ΕΛΗΟΣ Κοινότητας 
Κλήματος Σκοπέλου Νομού Μαγνησίας». 

17. Την υπ’ αριθμ. 632/19.2.2000 απόφαση του Δημοτι¬ 
κού Συμβουλίου Σκοπέλου. 

18. Τα υπ’ αριθμ. 141/25.5.2000 και 181/10.8.2005 Πρακτι¬ 
κά της Επιτροπής Τουριστικών Λιμένων. 

19. Το γεγονός ότι από τις διατάξεις της παρούσας, 
δεν προκαλείται δαπάνη σε βάρος του κρατικού προϋ¬ 
πολογισμού, αποφασίζουμε: 

Εγκρίνουμε σύμφωνα με τις διατάξεις του άρθρου 27 
V. 2636 και την υποβληθείσα μελέτη, τη χωροθέτηση 
Αγκυροβολίου Τουριστικών Σκαφών, δυναμικότητας 80 
θέσεων Ελλιμενισμού τουριστικών σκαφών, στην πρώην 
Κοινότητα Νέου Κλήματος του Δήμου Σκοπέλου, στη 
θέση του υφιστάμενου λιμενίσκου, όπως φαίνεται στο 
επισυναπτόμενο τοπογραφικό διάγραμμα και στην τε¬ 
χνική περιγραφή, που αποτελούν αναπόσπαστο μέρος 
της παρούσας. 

Φορέας διαχείρισης του έργου θα είναι ο Δήμος Σκο¬ 
πέλου. 

Εμβαδόν Χερσαίας Ζώνης 15.634τ.μ. 

Εμβαδόν Θαλάσσιας Ζώνης 33.137 τ.μ. 

Τα προτεινόμενα λιμενικά έργα είναι τα εξής: 

- Αποξήλωση του υπάρχοντας προσήνεμου μώλου, 

- Κατασκευή κυματοθραύστη (ΑΒ) μήκους 65 μ. με 
πρανή από φυσικούς ογκόλιθους. 

- Κατασκευή μώλου (ΒΓ) μήκους 55μ. μικτής διατομής 
με κρηπιδότοιχο από την εσωτερική πλευρά του λιμε¬ 
νίσκου και προστασία από φυσικούς ογκόλιθους στην 
εξωτερική του πλευρά. 

- Κατασκευή κρηπιδώματος (Γ'Δ) μήκους 90μ. και ρά¬ 
μπας καθελκύσεως σκαφών 

- Κατασκευή παραλιακού κρηπιδώματος (ΔΕ) μήκους 
39μ. 

- Κατασκευή ανωδομής στο υπάρχον βορειοανατολικό 
κρηπίδωμα (ΕΖ) μήκους 100μ. 

- Ενίσχυση της υπάρχουσας θωράκισης του υπήνεμου 
μώλου μήκους 65μ. με φυσικούς ογκόλιθους. 

- Σε όλο το μήκος των δημιουργούμενων κρηπιδωμά¬ 
των τοποθετούνται δέστρες ανά 10 μ. περίπου για την 
πρόσδεση των σκαφών. 

- Γενική εκβάθυνση της λιμενολεκάνης σε βάθος 
-3.5μ. 

- Στο υπάρχον κρηπίδωμα εγκιβωτίζονται σε σκυρόδε¬ 
μα 016/20 δύο τσιμεντοσωλήνες Φ1000 από τη στάθμη 
+0,30 έως -2,00 για την ανανέωση των υδάτων 

- Κατασκευή Η/Μ εγκαταστάσεων παροχής δικτύων 
παροχής ηλεκτρικού ρεύματος, νερού και τηλεφώνου 
στα σκάφη, ηλεκτροφωτισμός κρηπιδωμάτων και μώλου 
με τις απαραίτητες εγκαταστάσεις (σύστημα συλλογής 
ελαιωδών καταλοίπων, κλπ.) μεγαφωνική εγκατάσταση, 
καθώς και δίκτυο πυρόσβεσης με τις αναγκαίες εγκα¬ 
ταστάσεις. 

Στη δημιουργούμενη χερσαία ζώνη κατασκευάζο¬ 
νται: 

- Ενιαίο κτιριακό σύνολο, (ΚΙ) γραφεία- λογιστήριο, 
νν.Ο. 100τ.μ., όπως εμφανίζεται στο συνημμένο τοπο- 
γραφικό διάγραμμα 

- Δεξαμενή κατακάθισης ελαιωδών καταλοίπων 

- Δίκτυο πυρόσβεσης 

- Σταθμός ανεφοδιασμού υγρών καυσίμων 

Σύμφωνα με την υποβληθείσα μελέτη, οι 80 θέσεις 

ελλιμενισμού σκαφών αναψυχής έχουν ως ακολούθως: 


ΘΕΣΕΙΣ ΕΛΛΙΜΕΝΙΣΜΟΥ ΣΚΑΦΩΝ 


ΚΑΤΗΓΟΡΙΑ 

ΠΛΑΤΟΣ 

ΜΗΚΟΣ 

ΑΡΙΘΜΟΣ 

ΘΕΣΕΩΝ 

1 

2.50 

6.5 

4 

II 

3.00 

8.0 

11 

III 

3.50 

9.5 

23 

IV 

4.00 

11.5 

20 

V 

4.50 

13.5 

11 

VI 

5.00 

16.0 

6 

VII 

5.50 

18.5 

3 

VIII 

6.00 

21.0 

1 

IX 

7.00 

24.0 

1 

ΣΥΝΟΛΟ ΣΚΑΦΩΝ 


80 


2. Η έγκριση χωροθέτησης παρέχεται υπό τις εξής 
προϋποθέσεις: 

- Να κατασκευασθεί δίκτυο ρευματοδότησης με πα¬ 
ροχή ηλεκτρικού ρεύματος ανά δύο θέσεις πρόσδεσης 
των σκαφών. 

- Να κατασκευασθεί δίκτυο ύδρευσης με παροχή ύδα- 
τος ανά δύο θέσεις πρόσδεσης σκαφών. 

- Να προβλεφθεί δεξαμενή για τη συγκέντρωση και 
κατακάθιση των ελαιωδών καταλοίπων. 


- Να κατασκευασθεί δίκτυο πυρόσβεσης το οποίο θα 
εγκριθεί από την οικεία Πυροσβεστική Υπηρεσία. 

- Να συνδεθεί το έργο με τον υπό κατασκευή βιολο¬ 
γικό καθαρισμό της περιοχής. 

- Να υπάρχει ηλεκτροφωτισμός του χώρου. 

- Να υπάρχει η δυνατότητα τηλεφωνικής σύνδεσης. 

- Να προβλεφθεί δυνατότητα παροχής σωστικών μέ¬ 
σων και προστασίας έναντι ναυτιλιακών κινδύνων. 

- Να διατίθεται από το φορέα υλοποίησης υλικά και 
μέσα απορρύπανσης που θα υποδειχθούν από την οικεία 
Λιμενική Αρχή και να τηρούνται τα προβλεπόμενα εκ 
του V. 743/77(ΦΕΚ 319Α). 

- Να εφοδιαστεί ο φορέας υλοποίησης το έργου πριν 
από την έναρξη των εργασιών, με την προβλεπόμενη 
στο άρθρο 260 του Γενικού Κανονισμού Λιμένων άδεια, 
από την οικεία Λιμενική Αρχή, η οποία και θα υποδείξει 
τυχόν απαραίτητα μέτρα για την προστασία του θα¬ 
λάσσιου περιβάλλοντος και την αποφυγή ατυχημάτων 
κατά τη διάρκεια εκτέλεσης των έργων. 

- Να φωτοσημανθούν τα έργα σύμφωνα με τις οδηγίες 
της Υπηρεσίας Φάρων. 

- Τα βυθοκορρήματα από τις εκσκαφές, να απορρι- 
φθούν σε βάθη μεγαλύτερα των πενήντα (-50) μέτρων, η 
ισοβαθής των οποίων διέρχεται ένα ναυτικό μίλι Δυτικά 
της περιοχής κατασκευής των έργων. 

- Το καταφύγιο τουριστικών σκαφών να φωτοσημαν- 
θεί σύμφωνα με τις οδηγίες της Υπηρεσίας Φάρων, 
στην οποία θα διαβιβασθεί αντίγραφο της Οριστικής 
Μελέτης. 

- Να τοποθετηθούν ελαστικά παραβλήματα παρά τις 
θέσεις παραβολής των σκαφών προς αποφυγή ενδεχό¬ 
μενων ναυτιλικακών κινδύνων. 

- Να ενημερωθεί εγκαίρως η Υδρογραφική Υπηρεσία 
για την ημερομηνία έναρξης των εργασιών και το προ- 
βλεπόμενο πέρας αυτών, προκειμένου να προβεί στην 
έκδοση σχετικών προαγγελιών για την ενημέρωση των 
ναυτιλλομένων. 

- Μετά το πέρας των έργων να αποσταλεί στην ανωτέ¬ 
ρω Υπηρεσία λεπτομερής οριζοντιογραφία και ακριβές 
βυθομετρικό διάγραμμα προκειμένου να ενημερωθούν οι 
αντίστοιχοι Χ.Ε.Ε. και λοιπές ναυτιλιακές εκδόσεις. 

- Να τηρηθούν οι διατάξεις του κ.ν. 5351/1932 «περί 
αρχαιοτήτων». 

- Να συνταχθεί Μελέτη Περιβαλλοντικών Επιπτώσεων 
η οποία θα συνεκτιμήσει και θα συναξιολογήσει ενδε¬ 
χόμενες επιπτώσεις στην ευρύτερη περιοχή του «Θα¬ 
λάσσιου Πάρκου» της γειτονικής Αλοννήσου. 

- Σε περίπτωση που φορέας Διαχείρισης του έργου θα 
είναι ο Δήμος Σκοπέλου σε σύμπραξη με έτερο φυσικό 
πρόσωπο ή νομικό πρόσωπο, θα πρέπει εντός οκταμή¬ 
νου από τη δημοσίευση της παρούσας να υποβληθεί 
στη Διεύθυνση Τουριστικών Αιμένων συμβολαιογραφική 
πράξη σύστασης της Ανώνυμης Εταιρείας. 

- Η παρούσα Απόφαση Χωροθέτησης ισχύει για τρία 
(3) χρόνια μετά την έναρξη κατασκευής των έργων. Η 
μη υλοποίηση του έργου μέσα στο προαναφερόμενο 
χρονικό διάστημα, θα έχει ως αποτέλεσμα την αναστο¬ 
λή της χωροθέτησης. 

- Τα μέλη της Επιτροπής Τουριστικών Αιμένων στην 
οποία μετέχουν όλοι οι εκπρόσωποι την υπουργείων 
που γνωμοδοτούν για την διαχείριση της παράκτιας 
ζώνης και μέσω των αποφάσεων τους εκφράζουν και 
την πολιτική των αντίστοιχων υπουργείων στα παρα- 

πάνω θέματα, αποφάσισαν ομάφωνα να συμπεριληφθεί 
στις προτάσεις του ΕΣΥΛΑ ( Εθνικό Σύστημα Λιμένων 
Αναψυχής) εκτός από τις ήδη προτεινόμενες θέσεις στο 
Λουτράκι και Σκόπελο και η θέση ν. ΚΛΗΜΑ (ΕΛΗΟΣ) της 
νήσου Σκοπέλου για την κατασκευή του χωροθετημένου 
τουριστικού αγκυροβολιού. 

3 .Το Ελληνικό Δημόσιο, όπως νομίμως εκπροσωπεί¬ 
ται, παραχωρεί στο Δήμο Σκοπέλου, σύμφωνα με τις 
διατάξεις της παρ.6 του άρθ.34 του ν.2160/1993 όπως 
αντικαταστάθηκε με τις διατάξεις της παρ.7 άρθ. 27 
ν.2636/1998 και συμπληρώθηκε με τις διατάξεις της 
παρ.2 του άρθρου 19 του ν. 3049/2002,τη χρήση και εκ¬ 
μετάλλευση της θαλάσσιας και χερσαίας ζώνης αγκυρο¬ 
βολιού τουριστικών σκαφών στη θέση Εληός του Δήμου 
Σκοπέλου Ν. Μαγνησίας. 

Ο Δήμος Σκοπέλου εφεξής θα αποκαλείται φορέας 
διαχείρισης της ζώνης αγκυβολίου τουριστικών σκαφών 
ή απλά φορέας διαχείρισης. 

Η παρούσα παραχώρηση δεν εμπίπτει στις διατάξεις 
του νόμου περί εμπορικών μισθώσεων. 

Η παραχώρηση της χρήσης και εκμετάλλευσης του 
αγκυροβολιού, αρχίζει από τη δημοσίευση της παρού¬ 
σας και λήγει μετά τριάντα τρία (33) χρόνια την αντί¬ 
στοιχη ημερομηνία. 

Η διάρκεια παραχώρησης δύναται να παραταθεί πριν 
την προβλεπόμενη λήξη, για μια επιπλέον δεκαετία, εφό¬ 
σον υπάρχει σχετικό αίτημα του φορέα διαχείρισης και 
προσαρμογή των όρων της παραχώρησης στις τότε 
κρατούσες συνθήκες. 

Το καταβλητέο στο Δημόσιο ( Δ.Ο.Υ Σκοπέλου) ετή¬ 
σιο αντάλλαγμα για την παραχώρηση της χρήσης και 
εκμετάλλευσης της ζώνης αγκυροβολιού, ορίζεται στο 
ποσό των τεσσάρων χιλιάδων οκτακοσίων (4.800) ευρώ 
και θα καταβάλλεται στην προαναφερόμενη Δ.Ο.Υ μέσα 
στο πρώτο εικοσαήμερο κάθε έτους παραχώρησης. 

Το ετήσιο αντάλλαγμα θα αναπροσαρμόζεται αυ¬ 
ξητικά στην αρχή κάθε έτους παραχώρησης κατά το 
ποσοστό αύξησης του τιμαρίθμου κόστους ζωής του 
προηγούμενου ημερολογιακού έτους, όπως προσδιορί¬ 
ζεται από την Τράπεζα της Ελλάδος ή άλλη κατά νόμο 
αρμόδια Υπηρεσία. 

Η ως άνω προσαύξηση ισχύει από το δεύτερο έτος 
παραχώρησης και εφεξής. 

Η καταβολή του ανταλλάγματος, δεν αναστέλλεται 
για οποιονδήποτε λόγο, διέπεται δε από τις διατάξεις 
περί είσπραξης δημοσίων εσόδων. 

Για την εξασφάλιση της εμπρόθεσμης καταβολής του 
καταβλητέου ανταλλάγματος και της προσήκουσας εκ¬ 
πλήρωσης των όρων της παρούσας, έχει κατατεθεί από 
το Δήμο Σκοπέλου, στην Διεύθυνση Θαλάσσιου Του¬ 
ρισμού και Τουριστικών Λιμένων η αριθμ. 471700217-3 
(20.7.2005) Εγγυητική Επιστολή της Εθνικής Τράπεζας 
της Ελλάδας(Κατάστημα Σκοπέλου), ποσού τεσσάρων 
χιλιάδων οκτακοσίων (4.800) ευρώ, ίσου με το ετήσιο 
αντάλλαγμα για το πρώτο έτος παραχώρησης της χρή- 
σης-εκμετάλλευσης της ζώνης αγκυροβολίου. Σε κάθε 
αναπροσαρμογή του ανταλλάγματος η ως άνω εγγυ¬ 
ητική θα αντικαθίσταται ή θα συμπληρώνεται ώστε να 
είναι ισόποση με το εκάστοτε νέο αντάλλαγμα, η δε 
επιστροφή της στο φορέα διαχείρισης θα γίνεται με 
την παράδοση της νέας εγγυητικής επιστολής. 

Ο φορέας διαχείρισης υποχρεούται να συμπληρώνει 
την προαναφερόμενη εγγυητική επιστολή, όταν μετά 


από κατάπτωσή της μειωθεί στο 75% του προαναφε- 
ρόμενου ποσού. 

Η εγγύηση αυτή θα παραμείνει στο Δημόσιο (Υπουρ¬ 
γείο Τουριστικής Ανάπτυξης) μέχρι την λήξη ή την 
καθ’οιονδήποτε τρόπο λύση της παραχώρησης. 

Το Δημόσιο δικαιούται να εισπράττει από την προανα¬ 
φερόμενη εγγύηση με ισόποση κατάπτωση κάθε οφειλή 
του φορέα διαχείρισης από ανταλλάγματα, ποινικές 
ρήτρες, πρόστιμα κ.λ.π. και γενικά κάθε απαίτηση που 
πηγάζει από τυχόν παραβάσεις των όρων της παρα¬ 
χώρησης. 

Τα πάσης φύσεως έργα και εγκαταστάσεις που προ- 
βλέπονται στην Υπουργική Απόφαση χωροθέτησης, θα 
πρέπει να ολοκληρωθούν το αργότερο εντός τριών 
ετών από τη δημοσίευση της παρούσας. Ύστερα από 
σχετικό αίτημα του φορέα διαχείρισης η εν λόγω προ¬ 
θεσμία μπορεί να παραταθεί για τρία επιπλέον έτη. 
Η κατασκευή των έργων θα πρέπει να γίνει σύμφωνα 
με τις εγκεκριμένες μελέτες, τις απαιτούμενες κατά 
περίπτωση άδειες και τους κανόνες της επιστήμης και 
της τέχνης. 

Σε περίπτωση μη ολοκλήρωσης του έργου εντός του 
προαναφερόμενου χρόνου λόγω υπαιτιότητας του φο¬ 
ρέα διαχείρισης, θα επέρχονται σε βάρος του οικονομι¬ 
κές κυρώσεις που συνίστανται σε ποσοστό 1/12 του ετή¬ 
σιου ανταλλάγματος, για κάθε μήνα καθυστέρησης. 

Πριν την έναρξη κατασκευής του αγκυροβολίου, θα 
πρέπει να εκδοθεί αρμοδίως εγγυητική επιστολή καλής 
και έγκαιρης εκτέλεσης των έργων, χρηματικού ποσού 
ίσου με το 5% του προϋπολογιζόμενου κόστους των 
έργων. 

Η ως άνω εγγύηση θα επιστραφεί τρείς μήνες μετά 
την προσήκουσα ολοκλήρωση των πάσης φύσεως έρ¬ 
γων του αγκυροβολίου. 

Ο φορέας διαχείρισης υποχρεούται: 

- Να λειτουργεί τη ζώνη αγκυροβολίου τουριστικών 
σκαφών όλο το χρόνο σύμφωνα με τα οριζόμενα στον 
Γ ενικό Κανονισμό Λειτουργίας Τ συριστικών Λιμένων και 
στον Ειδικό Κανονισμό Λειτουργίας του αγκυροβολί¬ 
ου, τον οποίο θα υποβάλει για έγκριση στο Υπουργείο 
Τουριστικής Ανάπτυξης σύμφωνα με τις διατάξεις της 
παρ.4 του άρθ. 31α του ν.2160/93. 

- Να διατηρεί τη ζώνη αγκυροβολίου σε καλή κατά¬ 
σταση από πλευράς εγκαταστάσεων και παρεχομένων 
υπηρεσιών και να μεριμνά για την συντήρηση και τις 
αναγκαίες επισκευές των έργων, των εγκαταστάσεων 
και του εξοπλισμού του, συμμορφούμενος προς τις τυ¬ 
χόν υποδείξεις των αρμοδίων οργάνων, που θα πραγ¬ 
ματοποιούν τακτικούς και έκτακτους ελέγχους καθ'όλη 
τη διάρκεια λειτουργίας του αγκυροβολίου. 

- Να λάβει τα προληπτικά και κατασταλτικά μέτρα 
πυροπροστασίας που προβλέπονται στην αριθμ. 10/2002 
Πυροσβεστική Διάταξη. 

- Να λαμβάνει όλα τα αναγκαία μέτρα σύμφωνα με 
τις κείμενες διατάξεις για την προστασία του περιβάλ¬ 
λοντος καθώς και για την ασφάλεια και προστασία των 
ελλιμενιζομένων σκαφών και των χρηστών του αγκυ¬ 
ροβολίου. 

- Να μεριμνήσει για την ύπαρξη και λειτουργία επαρ¬ 
κών και κατάλληλων ευκολιών υποδοχής καταλοίπων 
για τη συγκέντρωση και τελική νόμιμη διάθεση τόσο των 
πετρελαιοειδών καταλοίπων-λιπαντελαίων όσο και των 
λοιπών άχρηστων υλικών-απορριμμάτων καθώς και των 
λυμάτων των εξυπηρετούμενων σκαφών. 

- Να μεριμνήσει για την κατάρτιση Σχεδίου Παραλα¬ 
βής και Διαχείρισης πετρελαιοειδών καταλοίπων χρη¬ 
σιμοποιημένων λιπαντελαίων και απορριμμάτων, καθώς 
και επικίνδυνων αποβλήτων κατ'εφαρμογή της αριθμ. 
3418/07/2002 (ΦΕΚ 712 Β) Κοινής Υπουργικής Απάφα- 
σης.(Οδηγία 2000/59/ΕΚ του Συμβουλίου της 27ης Νο¬ 
εμβρίου 2000 των Ευρωπαϊκών Κοινοτήτων). 

- Να μεριμνήσει για την κατάρτιση «ΣχεδίουΈκτακτης 
Ανάγκης» (Οοηΐίηρθπογ ΡΙαη), συμβατού με το Τοπικό 
Σχέδιο της Λιμενικής Αρχής για την αντιμετώπιση ενδε¬ 
χόμενων περιστατικών ρύπανσης της θάλασσας και των 
ακτών,καθώς και για την ύπαρξη εξοπλισμού πρόληψης 
και καταπολέμησης της ρύπανσης της θάλασσας από 
πετρελαιοειδή (πλωτά φράγματα, απορροφητικά υλι¬ 
κά κ,λ.π), που θα υποδειχθεί από την αρμόδια Λιμενική 
Αρχή. 

-Να ενημερώνει άμεσα την αρμόδια Λιμενική Αρχή σε 
περίπτωση περιστατικού ρύπανσης και να εκτελεί τις 
παρεχόμενες οδηγίες-εντολές για την αντιμετώπισή 
του. 

-Να μεριμνά για και την καθαριότητα, ευπρέπεια και 
ευταξία του αγκυροβολίου. 

Ο φορέας διαχείρισης υποχρεούται να ασφαλίσει: 

α) το σύνολο των έργων και εγκαταστάσεων της ζώ¬ 
νης αγκυροβολίου, κατά παντός κατά κανόνα ασφαλι- 
ζομένου κινδύνου, ζημίας ή ατυχήματος κατά την διάρ¬ 
κεια οιωνδήποτε κατασκευαστικών εργασιών, καθώς και 
κατά την διάρκεια λειτουργίας του. 

β) την αστική ευθύνη του έναντι κάθε τρίτου καθ'όλη 
την διάρκεια παραχώρησης. 

Το Δημόσιο σαν κύριος της ζώνης αγκυροβολίου, δεν 
θα έχει καμία συμμετοχή για την κάλυψη οποιουδήποτε 
κινδύνου. 

Στα εν λόγω ασφαλιστήρια ο φορέας διαχείρισης θα 
αναφέρεται ως συνασφαλιζόμενος με το Ελληνικό Δη¬ 
μόσιο ( Υπουργείο Τουριστικής Ανάπτυξης). 

Αντίγραφα των εν λόγω ασφαλιστηρίων συμβολαίων 
θα πρέπει να υποβληθούν στην Δ/νση Θαλάσσιου Του- 
ρισμού και Τουριστικών Λιμένων. 

Σε περίπτωση επελεύσεως ασφαλιστικής περιπτώ- 
σεως από εκείνες που καλύπτονται κατά τα ανωτέρω, 
η ασφαλιστική αποζημίωση θα εισπράττεται από τον 
φορέα διαχείρισης υπό την προϋπόθεση ότι διατηρεί 
την ιδιότητά του αυτή, άλλως από το Ελληνικό Δημόσιο 
(Υπουργείο Τουριστικής Ανάπτυξης). 

Ο φορέας διαχείρισης θα υποχρεούται να αποκατα- 
στήσει τη ζημιά εντός της προθεσμίας που θα ταχθεί 
από το Υπουργείο Τουριστικής Ανάπτυξης/ Δ/νση Θα¬ 
λάσσιου Τουρισμού και Τουριστικών Λιμένων. 

Εάν παρέλθει άπρακτη η προθεσμία αυτή το Ελλη¬ 
νικό Δημόσιο (Υπουργείο Τουριστικής Ανάπτυξης) θα 
έχει κατά του φορέα διαχείρισης απαίτηση ίση με την 


ασφαλιστική αποζημίωση την οποία αυτός εισέπραξε ή 
θα εισέπραττε εάν επεδείκνυε την οφειλόμενη κατά τις 
περιστάσεις επιμέλεια. Τ ο Ελληνικό Δημόσιο (Υπουργείο 
Τουριστικής Ανάπτυξης) μπορεί να επιδιώξει την απαί¬ 
τησή του αυτή και κατά τις διατάξεις περί είσπραξης 
δημοσίων εσόδων. 

Θ φορέας διαχείρισης υποχρεούται καθ’ όλη τη διάρ¬ 
κεια της παραχώρησης να φροντίζει για την διατήρηση 
της κατοχής του αγκυροβολίου τουριστικών σκαφών και 
να αποκρούει με κάθε νόμιμο μέσο κάθε καταπάτηση ή 
διεκδίκηση αυτού, ανεξάρτητα από οποιαδήποτε δικα¬ 
στική ή εξώδικο ενέργεια στην οποία τυχόν θα προβεί 
το Ελληνικό Δημόσιο, έχοντας ευθύνη για κάθε, έστω 
και από ελαφρά αμέλεια, βλάβη, μείωση ή απώλεια δι¬ 
καιωμάτων του Ελληνικό Δημοσίου. 

Επίσης οφείλει να γνωστοποιεί άμεσα και στο Υπουρ¬ 
γείο Τ συριστικής Ανάπτυξης / Δ/νση Θαλάσσιου Τ ουρι- 
σμού και Τουριστικών Λιμένων κάθε προσβολή δικαιώ¬ 
ματος και κάθε σχετική δίκη, στην οποία το Ελληνικό 
Δημόσιο δικαιούται να παρέμβει. 

Σε περίπτωση παράβασης οποιοσδήποτε όρου της 
παρούσας παραχώρησης από τον φορέα διαχείρισης, 
το Ελληνικό Δημόσιο δια των αρμοδίων οργάνων αυτού 
(Υπουργείο Τουριστικής Ανάπτυξης / Διεύθυνση Θαλάσ¬ 
σιου Τουρισμού και Τουριστικών Λιμένων) δικαιούται, με 
την επιφύλαξη των λοιπών συνεπειών που προβλέπονται 
στην παραχώρηση, να ζητήσει εγγράφως από το φορέα 
διαχείρισης να συμμορφωθεί εντός χρονικού διαστήμα¬ 
τος εξήντα (60) ημερών προς τις υποχρεώσεις του και 
εάν αυτός δεν τις εκπληρώσει εντός της τασσόμενης 
προς τούτο προθεσμίας, να προβεί σε ανάκληση της 
παραχώρησης. 

Επιπλέον το Ελληνικό Δημόσιο (Υπουργείο Τουριστι¬ 
κής Ανάπτυξης) δικαιούται να ζητήσει την κατάπτωση 
του συνόλου ή μέρους των εις χείρας του εγγυήσεων, 
χωρίς αποζημίωση του φορέα διαχείρισης. 

Μετά την καθ’ οιονδήποτε τρόπο λήξη της παραχώ¬ 
ρησης, ο φορέας διαχείρισης οφείλει να παραδώσει 
αμέσως και χωρίς αντιρρήσεις τη ζώνη αγκυροβολίου 
τουριστικών σκαφών, που περιέρχεται στο Ελληνικό 
Δημόσιο με όλες τις εντός αυτού εγκαταστάσεις, χωρίς 
καμία αποζημίωση του φορέα διαχείρισης. 

Τυχόν παραμονή του φορέα διαχείρισης μετά την λήξη 
της παραχώρησης, δεν επιφέρει παράταση ή ανανέωσή 
της, η δε είσπραξη οποιοσδήποτε ποσού, θεωρείται ως 
αποζημίωση αυθαίρετης χρήσης. 

Η απόφαση συτή να δημοσιευθεί στην Εφημερίδα της 
Κυβερνήσεως. 

Αθήνα, 25 Νοεμβρίου 2005 

ο ΥΦΥΠΟΥΡΓΟΣ 

ΑΝΑΣΤΑΣΙΟΣ ΛΙΑΣΚΟΣ 

ΠΡΟΣΚΛΗΣΕΙΣ 

Αριθ. 7056 (3) 

Πρόσκληση κληρονόμων επικινδύνου κτίσματος 
στη Σπάρτη Ν. Λακωνίας. 

Ο ΝΟΜΑΡΧΗΣ ΛΑΚΩΝΙΑΣ 

Καλούμε τους κληρονόμους της Αθήνας Μαραφάτσου 
αγνώστου διαμονής όπως προσέλθουν στα γραφεία της 
Δ/νσης Πολεοδομίας Χωροταξίας και Περιβάλλοντος Ν. 
Λακωνίας, που ευρίσκονται στη Σπάρτη και στην οδό 118 


αριθ. 37, προκειμένου να λάβουν γνώση της υπ’ αριθμ. 
οικ. 5873/22.11.2005 έκθεσης επικίνδυνου κτίσματος, σε 
εφαρμογή των διατάξεων του από 13.4.1929 π.δ/τος 
περί επικίνδυνων οικοδομών κ.λπ. και την υπ’ αριθμ. 
29400/4.11.1943 απόφαση (ΦΕΚ 218/Β71943). 

Σπάρτη, 22 Νοεμβρίου 2005 
Με εντολή Νομάρχη 

Η Προϊσταμένη του Τμήματος Πολεοδομίας 
ΒΑΣΙΛΙΚΗ ΤΖΑΝΕΤΕΑ 

